গোস্বামী দুর্গাপুর

গোস্বামী দুর্গাপুর কুষ্টিয়া জেলার একটি গ্রাম ও গোস্বামী দুর্গাপুর ইউনিয়ের সদরদপ্তর। এটি কুমার নদের তীরে সদর উপজেলার ইসলামী বিশ্ববিদ্যালয় থানায় অবস্থিত।

 ইতিহাস 

গোস্বামী দুর্গাপুর একটি প্রাচীন জনপদ। ঔপনিবেশিক আমলে এটি ব্যবসা-বাণিজ্যের কেন্দ্র ছিল। ১৮৪৫ সালের ৩১ অক্টোবর এই গ্রামে রাজকৃষ্ণ মুখোপাধ্যায় জন্মগ্রহণ করেন। তারই জ্যেষ্ঠ ভ্রাতা রাধিকা প্রসন্ন মুখার্জী, তার জনহিতকর কর্মের জন্য ব্রিটিশ সরকার তাকে রায় বাহাদুর উপাধি দেন। তিনি ১৮৬০ সালে গোস্বামী দুর্গাপুর ইংরেজি উচ্চ বিদ্যালয় প্রতিষ্ঠিত করেন।

থাম্ব|কেন্দ্র|গোস্বামী দুর্গাপুর বহুমুখী মাধ্যমিক বিদ্যালয়ের পুরাতন ভবন ও শহীদ মিনার

 জনপরিসংখ্যান 

২০২২ সালের জনশুমারি ও গৃহগণনা অনুযায়ী গোস্বামী দুর্গাপুরে মোট ৫৪০টি খানা রয়েছে যেখানে মোট ২,০৮৪ জন মানুষ বসবাস করেন। এর মধ্যে পুরুষ ৯৮৮ জন ও নারী ১,০৯৬ জন। ২০১১ সালের আদমশুমারি ও গৃহগণনা অনুযায়ী গোস্বামী দুর্গাপুরে মোট ৪৬৪টি খানা ছিল যেখানে মোট ১,৮৬৫ জন মানুষ বসবাস করতেন। এর মধ্যে পুরুষ ৯১৫ জন, নারী ৯৪১ জন।

 শিক্ষা 

২০২২ সালের জনশুমারি ও গৃহগণনা অনুযায়ী গোস্বামী দুর্গাপুরের শিক্ষার হার শতকরা ৬১.৭৭ শতাংশ (৭ বছর এবং তার বেশি বয়সী)। পুরুষের সাক্ষরতার হার শতকরা ৬২.৫৬ শতাংশ এবং নারীর সাক্ষরতার হার শতকরা ৬১.০৬ শতাংশ। শিক্ষিত ব্যক্তিদের মধ্যে ১,১৪১ জন জেনারেল, ৩ জন কারিগরি ও ৭৭ জন ধর্মীয় শিক্ষাক্ষেত্রে শিক্ষাগ্রহণ করেছেন।

 অর্থনীতি 

গোস্বামী দুর্গাপুরে মোট ১,৯০৬ জন কর্মক্ষম ব্যক্তি রয়েছেন যাদের মধ্যে ৬২৯ জন বিভিন্ন কর্মক্ষেত্রে কর্মরত আছেন। কর্মরত ব্যক্তিদের মধ্যে পুরুষ ৫৭১ জন এবং নারী ৫৮ জন। কর্মরতদের মধ্যে ৩০.৫৩ শতাংশ সেবামূলক, ১৩.৩৫ শতাংশ শিল্প ও ৫৬.১২ শতাংশ কৃষি কর্মের সঙ্গে জড়িত। সুতরাং বলা যায় এখানকার অর্থনীতি কৃষি নির্ভর।

গোস্বামী দুর্গাপুর হাট এখানকার একমাত্র সরকারিভাবে ইজারাকৃত হাট। ২০২৫ সালে এই হাটের সরকারি মূল্য ৳১,৪৩,৮০৭ এবং দরপত্রের মূল্য ৳১,০০০ নির্ধারণ করা হয়।

 উল্লেখযোগ্য ব্যক্তি 

 দ্বারকানাথ অধিকারী - বাঙালি কবি
 রাজকৃষ্ণ মুখোপাধ্যায় - বাঙালি লেখক

 তথ্যসূত্র 

 বহিঃসংযোগ 




বিষয়শ্রেণী:কুষ্টিয়া জেলার গ্রাম
বিষয়শ্রেণী:কুষ্টিয়া সদর উপজেলা